На основу члана 6. Правилника о стипендирању студената са територије Општине Топола („Службени гласник СО Топола“ број 24/2016),

Комисија за доделу стипендија Општине Топола расписује

**КОНКУРС ЗА ДОДЕЛУ**

**СТУДЕНТСКИХ СТИПЕНДИЈА ЗА ШКОЛСКУ 2020/2021 ГОДИНУ**

**I Услови за доделу стипендија**

**Право на стипендију имају:** Студенти високих школа, факултета и мастер академских студија чији је оснивач Република Србија, који се финансирају из Буџета Републике Србије, који имају пријављено пребивалиште, односно боравиште најмање годину дана пре подношења захтева и то:

* Студенти прве године факултета са просечном оценом из средње школе 4,50 и већом;
* Студенти друге године па до завршне године студија и студенти мастер академских студија који су постигли резултат у студирању изражен кроз најмању просечну оцену 8,00 у претходној школској години.

Студенти могу оставрити право на стипендију под условом да у току студирања нису обновили више од једне године студија.

**Право на стипендију немају:**

* Студенти Војне и Полицијске академије, Медицинског факултета Војно-медицинске академије, за које су средстава у потпуности обезбеђена у току трајања студија, као и запослење по стицању одговарајућег звања и
* Студенти који су навршили 27 година живота.

**II Потребна документа**

1. Пријава која садржи личне податке студента (образац доступан на писарници Општинске управе Општине Топола)
2. Потврда средње школе о просеку оцена или оверена фотокопија сведочанства из средње школе,
3. Потврда факултета/ високе школе о уписаној години студија, оствареној просечној оцени најмање 8,00 током претходне школске године као и доказ да се финансирају из Буџета Републике Србије,
4. Доказ да у току студирања нису обновили више од једне године студија (оверена фотокопија индекса),
5. Оверену фотокопију личне карте (уколико је лична карта са чипом мора бити очитана) и
6. Уверење о пребивалишту студента.

Сви докази који се прилажу морају бити званичне исправе одговарајуће установе (издати у прописаној форми и оверени)

**III Рок за подношење пријава**

Пријаве на конкурс са прописаном документацијом подносе се у периоду од **29.12.2020. године до 19.01.2021. године** и то непосредно на шалтерима писарнице Општинске управе Општине Топола, Булевар Краља Александра I бр.9. Крајњи рок за подношење пријава је 19.01.2021. године, најкасније до 15h.

Кандидати који поднесу непотпуне пријаве, биће обавештени писменим путем да их допуне у року од 7 дана од дана пријема позива. Уколико у остављеном року не изврше допуну, ове пријаве неће бити разматране.

**IV Рок за обавештавање о резултатима Конкурса**

Одлуку о додели стипендија, на предлог Комисије за доделу стипендија, доноси Председник општине, најкасније **до 09.02.2021. године**.

Студент који је нeзадовољан Одлуком о додели стипендија може да уложи приговор Општинском већу општине Топола, у року од осам дана од дана објављивања Одлуке.

Сва права и обавезе између Општине Топола и корисника стипендије биће регулисани Уговором о стипендирању који у име Општине Топола потписује Председник општине Топола.

ОПШТИНА ТОПОЛА

КОМИСИЈА ЗА ДОДЕЛУ СТУДЕНТСКИХ СТИПЕНДИЈА

Број: 451- 78/2020-03

Дана: 29.12.2020. године Председник Комисије